

	                                                                                                                                                  
PANEVĖŽIO RAJONO SAVIVALDYBĖS TARYBA

SPRENDIMAS
DĖL VAIKŲ IR MOKINIŲ DALYKINIŲ OLIMPIADŲ, KONKURSŲ IR KITŲ RENGINIŲ ORGANIZAVIMO IR FINANSAVIMO NUOSTATŲ PATVIRTINIMO


2017 m. vasario 23 d. Nr. T-33
Panevėžys


	Vadovaudamasi Lietuvos Respublikos vietos savivaldos įstatymo 18 straipsnio 
1 dalimi ir Dalykinių olimpiadų, konkursų ir kitų renginių nuostatais, patvirtintais Lietuvos Respublikos švietimo ir mokslo ministro 2009 m. vasario 26 d. įsakymu Nr. ISAK-426 „Dėl Dalykinių olimpiadų, konkursų ir kitų renginių nuostatų patvirtinimo“, Savivaldybės taryba 
n u s p r e n d ž i a:
	1. Patvirtinti Vaikų ir mokinių dalykinių olimpiadų, konkursų ir kitų renginių organizavimo ir finansavimo nuostatus (pridedama).
	2. Pripažinti netekusiais galios:
	2.1. Panevėžio rajono savivaldybės tarybos 2013 m. lapkričio 21 d. sprendimą
Nr. T-206 „Dėl Panevėžio rajono savivaldybės vaikų ir mokinių dalykinių olimpiadų, konkursų ir kitų renginių organizavimo nuostatų patvirtinimo“;
	2.2. Panevėžio rajono savivaldybės tarybos 2014 m. lapkričio 20 d. sprendimą
Nr. T-214 „Dėl Panevėžio rajono savivaldybės tarybos 2013 m. lapkričio 21 d. sprendimo
Nr. T-206 „Dėl Panevėžio rajono savivaldybės vaikų ir mokinių dalykinių olimpiadų, konkursų ir kitų renginių organizavimo nuostatų patvirtinimo“ pakeitimo“.



Savivaldybės meras 					Povilas Žagunis




















PATVIRTINTA
Panevėžio rajono savivaldybės tarybos

1. 
1. 
1. VAIKŲ IR MOKINIŲ DALYKINIŲ OLIMPIADŲ, KONKURSŲ IR KITŲ RENGINIŲ ORGANIZAVIMO IR FINANSAVIMO NUOSTATAI

I. BENDROSIOS NUOSTATOS

1. Vaikų ir mokinių dalykinių olimpiadų, konkursų ir kitų renginių (toliau – renginių) organizavimo ir finansavimo nuostatai nustato renginių tikslus, organizavimo tvarką, finansavimą ir dalyvių apdovanojimą.

II. TIKSLAI

            2. Renginių tikslai:
2.1. skatinti vaikus ir mokinius domėtis mokslu, menu, kultūra;
2.2. tobulinti ir plėsti vaikų ir mokinių dalykines žinias;
2.3. ugdyti vaikų ir mokinių mokslinį kritinį mąstymą, kūrybiškumą, savarankiškumą;
2.4. ugdyti bendradarbiavimo ir kitus gebėjimus;
2.5. rasti itin gabius vaikus ir mokinius, juos ugdyti;
2.6. padėti bendrojo ugdymo mokyklų aukštesniųjų klasių mokiniams pasirinkti profesiją;
2.7. rengti vaikus ir mokinius zoninėms, regiono, šalies ir tarptautinėms olimpiadoms, konkursams ir kitiems renginiams.

III. ORGANIZAVIMO TVARKA

3. Renginiai organizuojami kasmet vadovaujantis Savivaldybės tarybos patvirtintais Vaikų ir mokinių dalykinių olimpiadų, konkursų ir kitų renginių organizavimo ir finansavimo nuostatais, Savivaldybės administracijos direktoriaus įsakymu patvirtintu Vaikų ir mokinių dalykinių olimpiadų, konkursų ir kitų renginių grafiku, renginių sąlygomis bei kitais teisės aktais.
4. Mokyklos etapus organizuoja švietimo įstaigos pagal renginių planą.
5. Savivaldybės etapus organizuoja Švietimo, kultūros ir sporto skyriaus specialistai pagal kuruojamas sritis. Savivaldybės administracijos direktorius įsakymu paveda Švietimo, kultūros ir sporto skyriaus specialistui organizuoti olimpiados, konkurso ir kito renginio savivaldybės etapą, o Apskaitos skyriaus vedėjui sumokėti organizavimo išlaidas.
6. Užduotis, kurių neteikia Lietuvos mokinių neformaliojo švietimo centras, rengia, darbus vertina ir kandidatus į zoninį, regiono ir šalies etapus atrenka Savivaldybės administracijos direktoriaus įsakymu kasmet sudarytos vertinimo komisijos, į kurias įeina savivaldybės mokytojai, Švietimo, kultūros ir sporto skyriaus darbuotojai ir kiti specialistai. Savivaldybės administracijos direktorius nustato savivaldybės etapo vykdymo vietą.
7. Į zoninį, regiono, šalies renginių etapus atrenkami vaikai ir mokiniai, geriausiai pasirodę savivaldybės etape. Juos lydi mokyklos direktoriaus įsakymu paskirtas asmuo. Renginiuose gali būti numatytos kvotos savivaldybės etapo laimėtojams.
8. Informacija apie savivaldybės etapo renginių nugalėtojus skelbiama internetinėje svetainėje www.panrs.lt.

IV. FINANSAVIMAS BEI DALYVIŲ APDOVANOJIMAS

9. Savivaldybės etapo renginių dalyvių bei juos lydinčių asmenų kelionės išlaidas apmoka siunčianti mokykla, zoninio, regiono ir šalies renginių – savivaldybės administracija iš savivaldybės biudžeto 02 Ugdymo proceso ir kokybiškos ugdymosi aplinkos užtikrinimo programos.
10. Savivaldybės biudžeto lėšomis pagal Savivaldybės administracijos direktoriaus įsakymą finansuojama:
10.1. renginių dalyvių maitinimas (iki 3 Eur vienai dienai vienam dalyviui);
10.2. renginių dalyvių organizacinės ir kitos išlaidos (iki 5 Eur vienam dalyviui – kanceliarinės prekės, tekstilės ir odos medžiagos, siuvimo reikmenys, mediena ir medienos apdirbimo įrankiai, kompiuterinės laikmenos ir kt.);
10.3. renginių dalyvių apdovanojimas asmeninėmis dovanomis (I vieta – už 30 Eur, II vieta – už 25 Eur, III vieta – už 20 Eur) ir Švietimo, kultūros ir sporto skyriaus diplomais;
10.4. zoninio, regiono, šalies ir tarptautinių renginių dalyvių bei juos lydinčių asmenų kelionės išlaidos;
10.5. mokytojai, kurių parengti vaikai ir mokiniai zoniniame, regiono, šalies ir tarptautiniame renginiuose užima I–III vietas, paskatinami 35–40 Eur vertės prizais ir Švietimo, kultūros ir sporto skyriaus padėkomis.
11. Pirkimas vykdomas, vadovaujantis Panevėžio rajono savivaldybės administracijos viešųjų pirkimų organizavimo taisyklėmis. Apmokama pagal tiekėjo pateiktas sąskaitas faktūras ir surašomi atsargų nurašymo aktai.

V. BAIGIAMOSIOS NUOSTATOS

12. Renginiai finansuojami savivaldybės ir kitų šaltinių lėšomis. 
13. Lėšų panaudojimo kontrolę atlieka savivaldybės Kontrolės ir audito tarnyba.

